Jelasin soal Adam Air  dalam bahasa jawa dong

Adam Air (jeneng resmi: PT. Adam SkyConnection Airlines) ya iku jeneng manten maskapé pamaburan kanti biaya murah kang basisé ing Indonésia. Kanggo rute internasional, Adam Air nglayani penerbangan mrang Singapura lan Penang (Malaysia). Maskapé penerbangan iki diyasa déning Sandra Ang lan Agung Laksono,wiwit operasi nalika 19 Dhésèmber 2003 kanti penerbangan perdana marang Balikpapan. Ing awal beroperasi Adam Air gunakaké 2 Boeing 737 séwan. Nalika pertama diluncuraké, Adam Air ngeklaim yèn deweké nggunakaké "Boeing 737-400 anyar" sanajan kasunyatan pesawat Boeing dewéké sebenaré wujud sewan kang kang umuré wiis punjul 15 taun. Boeing wis ngendeg produksi 737-400 sajrone pirang-pirang taun.

Nalika 9 November 2006, Adam Air nampa penghargaan Award of Merit sajrone the Category Low Cost Airline of the Year 2006 ing acara 3rd Annual Asia Pacific and Middle East Aviation Outlook Summit ing Singapura.

Sawisé pira-pira insiden lan kecelakaan kang ngenani maskapé-maskapé penerbangan ing Indonésia, pamaréntah Indonésia gawé pemeringkatan ngenani maskapé-maskapé mau. Saka hasil pemeringkatan kang diumumaké nalika 22 Maret 2007, Adam Air ana ing peringkat III kang berarti amung menuhi syarat minimal keselamatan lan isih ana pira-pira persyaratan kang kang durung dilakokaké lan berpotensi ngurangi tingkat keselamatan penerbangan. Akibaté Adam Air éntok sanksi administratif kang ditinjau ulang manèh saben 3 wulan. Sawisé ora ana perbaikan kinerja ing sajeroning wektu 3 wulan, Air Operator Certificate Adam Air banjur diendeg.

nalika April 2007, PT. Bhakti Investama liwat anak perusahaane Global Air Transport tuku 50% saham Adam Air saka kulawarga Sandra Ang an Adam Suherman, nanging setahun sebanjuré nalika 14 Maret 2008 narik sekabehané sahamé amarga ngrasa Adam Air ora nglakokaké perbaikan tingkat keselamatan sarta ora anané transparansi. Kegiatan operasional Adam Air banjur diendeg awit 17 Maret 2008 lan arep dilanjutaké yèn ana investor anyar kang kasadya nalangi 50 persèn saham kang ditarik Bhakti Investama mau.

Nalika 18 Maret 2008, izin mabur utawa Operation Specification Adam Air dicabut Departemen Perhubungan ewat surat  kanti nomer AU/1724/DSKU/0862/2008. Isiné nyatakaké yèn Adam Air ora diijinaké manèh maburaké pesawaté berlaku efektif wiwit pukul 00.00 tanggal 19 Maret 2008. Wondene AOC (Aircraft Operator Certificate)e uga mèlu dicabut nalika 19 Juni 2008, ngendeg sekabehane operasi penerbangan Adam Air.